**Veiledning**

Varselet er finner du på neste side i dette dokumentet.

Dersom en bedrift opplever en streik og ikke klarer å sysselsette gjenværende arbeidstakere på en rasjonell måte, kan de permittere disse arbeidstakerne. Imidlertid må det være en saklig grunn for permitteringen, og bedriften må følge de vanlige vilkårene og prosedyrene for permittering. Mer informasjon om dette kan finnes i Hovedavtalen kapittel 7.

I henhold til Hovedavtalen § 7-3 må det gis en **varslingsfrist på 14 dager**. Når det er klart hvilke ansatte som må permitteres, vil dette varselet bli fulgt opp med individuelle varsler til hver enkelt berørt ansatt. Det vil ikke være noen ytterligere permitteringsfrist, ettersom dette allerede er varslet i dette brevet i henhold til HA § 7-5. Bedriften kan også velge å benytte oppslag, etter en konferanse med tillitsvalgte, istedenfor individuelle varsler.

NB! Dersom streik i egen bedrift er blitt et faktum, og betinget permitteringsvarsel i tråd med det ovenstående ikke er gitt, må bedriften utstede et ubetinget varsel om permittering. Det ubetingede permitteringsvarselet må da gis med en frist på 14 dager.

Vær oppmerksom på at varsel ikke alltid når ut til alle dersom det henges opp i bedriften, og at det derfor kan være mer hensiktsmessig å varsle gjennom bedriftens intranett, eller gjennom e-post og/eller SMS til de det gjelder.

[arbeidstakers navn/evt. oppslag]

**Betinget permitteringsvarsel**

Hvis noen av våre medarbeidere blir tatt ut i streik som følge eventuelt brudd i årets lønnsoppgjør, vil vi forsøke å opprettholde driften av virksomheten så lenge som det er mulig. Imidlertid, hvis streiken hindrer oss fra å opprettholde en rasjonell drift i virksomheten, vil det bli nødvendig for bedriften å iverksette helt eller delvis permittering.

Med bakgrunn i bestemmelsene i Hovedavtalens § 7-5, jf. § 7-1 nr. 1, ønsker vi å varsle om at alle eller en del av våre ansatte kan bli permittert etter denne bestemmelsen.

Varslingsfristen på minimum 14 dager starter å løpe fra dagens dato.

Når bedriften har fått oversikt over utviklingen i konflikten, vil det bli gitt nærmere beskjed om det endelige tidspunktet for eventuell gjennomføring av permitteringen. De berørte ansatte vil motta individuell varsling så lang tid i forveien som det er mulig.

[sted, dato]

[signatur]